Subhanehu ve te'ala
Subhanehu ve te'ala (arapski: سبحانه و تعالى) je islamski termin u arapskom jeziku koji znači "slavan i uzvišen je On (Allah)". Ova fraza se često može sresti u islamskim tekstovima nakon Allahovog imena. U islamskim tekstovima, tako i u formi govora, češće se koristi druga fraza dž.š., što je skraćenica od dželle-šanuhu. Izgovor ove fraze je simbol poštovanja, ljubavi, odanosti i vjere u Allaha. Njome se izbjegava poopštavanje Njegovog imena u razgovoru, a ostvaruje efekat uzvišenosti i poštovanja prilikom spomena Božijeg imena.